כל אחת יכולה - מופע וספר : תפוז בלוגים-מגוון לצרכן
12/06/2014 11:55:49
מופע חדשני ואותנטי, של שתי נשים לא צעירות, רץ כבר שנתיים ברחבי הארץ ומביא את הבשורה: "אסור להתייאש, גם אם הגעת אל פי תהום, תמיד יש מוצא! " ועכשיו יצא גם הספר.
הנשים הן: איריס למדן, אשת עסקים, בעלת חברה למתן שירותי עזרה לנשים אחרי לידה, ודורית קיף, עובדת סוציאלית ומאמנת להעצמה נשית. . דורית היא עובדת סוציאלית ותיקה, שהתמחתה בנושא אבדן, עזיבת הקן ומשברים אישיים. הן נפגשו באקראי בחוג של אנשי עסקים.
מבוסס על סיפור חייה הטראגי והקשה של איריס למדן, שנשארה חסרת כל, והצליחה לעלות מתהומות הייאוש. בגיל 60 פלוס, הקימה חברה מצליחה. על רקע זה פתחה דורית את המסרים הברורים, איך יוצאים ממצבים קשים, שהחיים מזמנים לנו, כפי שעשתה איריס. איך התגברה על אבדן אחרי אבדן ועל הבושה.
בימים אלה יצא גם ספרן, ששמו כשם המופע:"כל אחת יכולה".
תובנות שאפשר להיעזר בהן, למשל: כשאיריס משתפת בחוויה הקשה שבה מצאה עצמה אלמנה עשירה שנישאה לנוכל שנישל אותה והשאיר אותה בחוסר כל, היא העדיפה לשתוק ולא לספר את מה שקרה לה, בגלל הבושה.
מסבירה דורית: "הבחירה בשמירת המשבר וההתמודדות אתו בסוד גובים מאיתנו מחיר גבוה מאוד. זה לא משתלם. הקושי הרגשי והקונפליקט הפנימי, מכבידים ומוסיפים לקושי האובייקטיבי. מניעת קבלת עזרה מאנשים אוהבים. יותר עיוות' כאשר האחרים חשים כי קורה משהו ואינם יודעים במה מדובר." לאיריס שני ילדים בוגרים, אבל היא לא שיתפה אותם וחמור מכך,. לא פנתה לבקשת עזרה מבעל מקצוע, זה האריך את הסבל והקשה עליה לצאת מהמצב הקשה.
מחיר הספר "כל אחת יכולה" 70 ש"ח
ניתן להזמין באתר: http://www.youcantoo.co.il/
תקציר החלקים המקצועיים בספר "כל אחת יכולה"
כוחות ועוצמות: על אף הקושי, תקופות משבר בחיים הן זמן ראוי לאתר ולזהות את הכוחות שיש בנו. הנטייה בתקופות שפל היא בדר"כ להסתכל על הקושי והבעיה ולחפש את הפתרון. פעמים רבות אנו שוכחים להסתכל פנימה, ולהשתמש במה שכבר יש שם שיכול לסייע עם ההתמודדות עם הקושי והמשבר.
בספר נקרא על חשיבות זיהוי הכוחות במיוחד בתקופת שפל בחיים, הקשיים שמחבלים ביכולתינו לאתר אותם ומספר דרכים שניתן להשתמש בהן על מנת להגיע לזיהוי מיטבי של הכוחות והמשאבים הפנימיים שיכולים לסייע עם קשיי ההתמודדות.
אובדן והתמודדות: זיהוי האובדן כאירוע הכולל מגוון רחב של אירועים ולא רק מות אדם אהוב. החשיבות בזיהוי אירועים אלו כאובדן הנותן לגיטימציה לתהליך אבל גם כשלא מדובר במות אדם. תהליך האבל והשלבים השונים שלו ו- 3 נקודות להתמודדות עם האובדן והאבל: 1. הכרה באובדן ומתן לגיטמציה להתמודדות אתו. 2. קבלת עזרה ממערכת תמיכה מקצועית וחברתית 3. תהליך האבל הוא תהליך אישי השונה מאדם לאדם.
סודות ומחירם: על הבחירה בשמירת המשבר וההתמודדות אתו בסוד והמחיר הנגבה מהאדם הבוחר לעשות זאת. בספר מתוארות הסיבות השונות בשלהן אנשים מסתירים את דבר הקושי והמחירים השונים הנגבים מהם כמו: קושי רגשי וקונפליקט פנימי המכבידים על האדם ומוסיפים לקושי האובייקטיבי. מניעת קבלת עזרה מאנשים אוהבים. העיוות הנעשה ע"י אחרים החשים כי קורה משהו ואינם יודעים במה מדובר.
בספר נתנת המלצה מתי ומתי לא לשמור סודות כאלו, למי ניתן לפנות בשעת מצוקה ומה תפקידה החשוב של מערכת התמיכה של כל אחד מאתנו בהקשר הזה.
למה איש מקצוע? בספר יש התייחסות לשיקול אם לפנות או לא לפנות לאיש מקצוע, כשהספר כמובן ממליץ על פנייה כזו. הספר משתמש בספור מחלתה של איריס ומדגים את התועלות שיכולה היתה היא, כמו גם אנשים אחרים במצב דומה, לקבל לו יפנו לקבלת עזרה מקצועית. תועלות כמו: זיהוי ואיתור כוחות העומדים לרשותינו בזמן הקושי, שינוי הנחות יסוד שמכשילות אותנו בזמן ההתמודדות, גיוס סביבה תומכת, בדיקת זכאויות ומיצוי זכויות שונות וכד'.
כשאנו עוזרים לעצמינו: הספר מסתכל על התופעה המוכרת שבה כשאנו עוזרים לעצמינו, היקום שולח לנו מדריכים שונים לעזרה המקדמים אותנו ומעשירים את חיינו. בכך, ניתן חיזוק נוסף לאדם המתמודד לנקוט יוזמה ולעזור לעצמו.
השניים מקיימות גם מפגשים וסדנאות:
איריס מספרת ומציגה את סיפור חייה המרתק, ודורית כעובדת סוציאלית ומאמנת אישית, מראיינת, מכוונת לנקודות החשובות, לפעמים הכואבות לפעמים השמחות . שואלת שאלות וממנפת את הסיפור כדי להביא למאזינות מסקנות ותובנות שמהן כל אחת יכולה ללמוד ולהיבנות. להתחזק ולקבל השראה.
דורית: "אנחנו מציעות בערב זה.
להכיר את איריס ה"סופר-וומן" רבת הפעלים ולהאזין בהתרגשות לסיפורה המרתק המועבר בשפתה הרהוטה, ליהנות, ללמוד ולהיתרם.
חוויית למידה – איך להפוך משבר למקור צמיחה.
איך להיחלץ מרגעי משבר- טיפים מעשיים לחיים.
התמודדות עם שינויים וקשיים - טיפים מעשיים
איך לגייס את הסובבים אותנו לסייע בהתמודדויות הזו. (המסר: לא ללכת לבד, לא להיאבק לבד, לא להתבייש ולא להיסגר.)
איך להתנהל ברגעי משבר מול היקרים לנו.
כיבוד קל"
אתר "כל אחת יכולה": http://www.youcantoo.co.il/
להזמנת מפגש ולהרשמה למפגשים קיימים:
איריס למדן, http://iris-superwomen.co.il/
077-5749989 052-5558309
דורית קיף 052-5903953 doritkeefe@gmaill.com
סיפור ספר התמודדות סדנה מופע מפגש